cyanic-selkie/wikianc huggingface dataset:
Special Air Service
Andre verdenskrig
Det første SAS-regimentet ble opprettet under andre verdenskrig av David Stirling.
Ivan Iljitsj’ død
Hovedpersonens liv
Kapittel 2 og 3 gir et tilbakeblikk over Ivans liv. Rent ytre sett var han en anstendig borger – en vellykket jurist som gjorde karriere innen sitt fag. Forfatteren går imidlertid bak fasaden og avslører et overfladisk liv med et mislykket ekteskap. Ivan hadde riktignok «gjort det som var behagelig for ham selv og samtidig det som alle høyerestående mennesker anså som riktig» – han hadde inngått et bra parti og fått en kone som til og med hadde «en liten formue». Sannheten var at ektefellene skjulte seg bak en maske av vellykkethet, og ekteskapet var uten varme og kjærlighet. Hovedpersonen synes å bruke jobben som en flukt bort fra den håpløse situasjonen hjemme. Riktignok opplevde ektefellene perioder da de kunne leve sammen uten stadig krangel, men det var kun i tider når de hadde fått ekstra rikelig av de materielle goder. Selv det faktum at noen av barna dør, blir behandlet på en temmelig overfladisk måte. Ivan og konen hadde en brukbar vennekrets som besto av forholdsvis innflytelsesrike mennesker. Når tragedien rammer dem med alvorlig sykdom og dødsleie, viste det seg imidlertid at det hele var snakk om temmelig overfladiske vennskap. Ikke mange av kollegene besøkte Ivan mens han var syk. En av dem unnskyldte seg på denne måten: «Alltid var det noe som kom i veien». De siste kapitlene i boka handler om Ivans sykdom og dødsleie. Hovedpersonen klamrer seg til livet. Han mener det er urettferdig at han skal rammes av en slik skjebne. Først når han skjønner at slaget er tapt, begynner livets alvor å gå opp for ham. Det er nettopp gjennom møtet med det uunngåelige og samtalen med Gerasim, en enkel tjener av bondeslekt, at han begynner å komme til klarhet i livet.
Tolstoj hadde hentet inspirasjon til fortellingen fra sin nærmeste omgangskrets. Som modell for hovedpersonen brukte han en mann som hadde møtt flere ganger – den kjente juristen Ivan Iljitsj Metsjinikov (Kjetsaa 1999:194).
Emerië
I J.R.R. Tolkiens fiktive verden er Emerië en region i midten av øya, og kongeriket, Númenor.
Biovita Helsesenter
Biovita Helsesenter er en episode fra 1974 i den norske komieserien om Marve Fleksnes, spilt av Rolv Wesenlund i hovedrollen, som ble vist på norsk fjernsyn NRK fra 1972-2002.
Anders Bye (komiker)
Anders Bye (født 1981) er en norsk skuespiller og komiker kjent fra duoen Bye & Rønning (sammen med Jon Niklas Rønning). Duoen ble kjent for sine parodier av kjente personer og har turnert over det meste av landet.
Biografi
Han er samboer med sangeren Siri Nilsen.
Colin Wilson
Morderens psykologi
Både hans sakprosa og store deler av Wilsons skjønnlitterære produksjon, fra krimromanen Ritual in the Dark (1960) og framover, har kretset om morderens psykologi — særlig seriemorderen. Han har utvist stor interesse for seriemordere som Jack the Ripper. Ut fra sitt filosofiske ståsted har Wilson forsøkt å forklare seriemorderen psykologisk som en som på grunn av et sykt sinn forsøker å komme ut av hverdagens innsnevrede bevissthet gjennom vold. Hans interesse for mord og voldskriminalitet har også gitt seg utslag i encyklopediske verker som A Criminal History of Mankind (1984, revidert og oppdatert i 2005).
Mahogni
Eksterne lenker
Mogano Mahonie
Paul Johann Ludwig von Heyse
Heyse var meget populær i sin samtid. En av de mest kjente av hans noveller er Kinder der Welt (1873).
Ståle Vaag
Han satt i Hemne formannskap og kommunestyre i perioden 2003–2019. Ståle Vaag har sittet i Arbeiderpartiets landsstyre, og satt også i mange år i Hemne Arbeiderparti sitt styre som styremedlem, nestleder og styreleder i perioden 1999–2019.
Vaag har vært HR-sjef og Compliance officer i Wacker Chemicals Norway AS i tidsrommet 2016-2020, og sitter i dag som general manager/daglig leder av Orkladal Næringsforening. På idrettstinget 2023 foreslo han at staten skulle begrense antall treninger for barn, slik at de fikk leke mer i stedet.
Fylkesvei 4294
Frem til 2019 hadde veien betegnelsen fylkesvei 62.
Kampanile
De to mest kjente kampanilene er det skjeve tårn i Pisa og kampanilen på Markusplassen i Venezia. Kampaniler utenfor Italia er ofte modellert etter sistnevnte.
Fylkesvei 4052
Fylkesvei 4052 går mellom Gåseland og Eikedal i Lindesnes kommune.
Morten Andersen
Morten Andersen (født 10. september 1965 i Akershus) er en norsk bildekunstner og fotograf, bosatt i Oslo.
Under Utdanning
Under Utdanning var medlemsbladet til Pedagogstudentene i Utdanningsforbundets medlemsblad. Bladet utkom tre ganger i året til alle organisasjonens medlemmer i perioden 2002-2017.
Arnfinn Astad
Astad var også i mange år styreleder i Bjugn idrettslag.
KNM «Sleipner» (1936)
Jageren «Sleipner» var marinens andre skip med dette navnet. Den var en torpedojager i Sleipner-klassen som ble sjøsatt fra Marinens hovedverft i Horten 7. mai 1936.
Reto Capadrutt
Fire år senere, under Vinter-OL 1936 i Garmisch-Partenkirchen vant han en olympiske sølvmedalje i firerbob.
Norgesmesterskapet i fotball for menn 1922
3. runde
Brann, Frigg, Lyn og Mercantile fikk walk over.
Wang (navn 王)
Navnet 王 romaniseres Wang når det dreier seg om språket mandarin, men når det dreier seg om en kantonesisk navnebærer romaniseres det vanligvis Wong. (Men her består det en forvekslingsfare: Det også svært utbredte navnet Huang 黄 [Huáng] romaniseres også av og til som Wong).
Sfærisk trekant
Trekantareal
På samme måte er arealet av den grønne trekanten CAB'  gitt som, mens den røde trekanten CA'B'  har arealet.
Polar trekant og dualitet
Denne dualitet mellom en trekantside og et polpunkt som er hjørne i den polare trekanten, kan uttrykkes matematisk. Det gjøres ved å forlenge siden AB til den skjærer siden B'C'  i den duale trekanten. Skjæringspunktet kan kalles D. På samme måte finnes et skjæringspunkt E når siden AC forlenges og skjærer B'C' . Sirkelbuen DE har dermed lengden |DE | = α da den er en del av storsirkelen gjennom B'  og C'  som har hjørnet A som pol.
Ikonostasis
Veggen deler kirkerommet i to. Bak ikonostasen er alterrommet (koret i vestlig tradisjon) der presten og diakonen gjør tjeneste ved alteret, og fremfor ikonostasen er kirkeskipet der de troende oppholder seg. Denne inndelingen betyr også inndelingen mellom det himmelske og den jordiske verden (jf. ikonteologien), og røttene til den går tilbake til Tempelet i Jerusalem. Der skilte «forhenget» mellom det aller helligste og det helligste.
Marcus Pacuvius
Marcus Pacuvius (født ca. 220 f.Kr. i Brundisium, død ca 130 f.Kr. i Tarent) var den største av de tragiske poeter i antikkens Roma før Lucius Accius. Cicero rangerte Pacuvius blant de framste tragedieforfattere, men kun fragmenter gjenstår fra hans verker og disse synes å vise at han var noe høyttravende samt svak for søkte vendinger og talemåter.
City of Leeds
Vennskapsbyer
I tillegg har byen «sterke kontakter» med følgende byer «for pågående prosjekter»:
Wilhelm Grimm
Hans levnetsløp og gjerning er sterkt forbundet med brorens, Jacob Grimms. De to er kjent som brødrene Grimm. I 1831 tiltrådte Wilhelm Grimm et professorat ved universitetet i Göttingen. Som en av dem som skrev under på protestskrivet til de såkalte Göttinger Sieben ble han i 1837 avsatt fra embedet. Den prøyssiske kong Friedrich Wilhelm IV bad Wilhelm Grimm og broren Jacob i 1841 å komme til Berlin, der de to slo seg ned. Samme år ble de medlemmer av det prøyssiske vitenskapsakademiet. Wilhelm Grimm underviste i 18 år, inntil sin død, ved Humboldt-universitetet i Berlin, og arbeidet sammen med broren på deres tyske ordbok.
Jon Niklas Rønning
Biografi
Sommeren 2018 spilte han sitt første soloshow, Jeg reiser alene, på Apotekergaarden i Grimstad. 17. januar 2019 hadde han premiere på soloshowet på Latter. Han har også deltatt «Latter Live» på NRK1.
Pergine Valdarno
Frazioni
Kommunen omfatter følgende frazioni:
Montalto, Pieve a Presciano, Poggio Bagnoli, Ponticino
Arkeologiåret 1978
Arkeologiåret 1978 er en oversikt over blant annet utgravninger, fødte og avdøde personer med tilknytning til arkeologi i 1978.
Fylkesvei 5430
Frem til 2019 hadde veien betegnelsen fylkesvei 368 (Hordaland).
Malerkunst
Malerkunstens funksjon
I mange samfunn har malerkunsten vært svært viktig. Den har blitt brukt til å dekorere gudshus og andre bygg som skal uttrykke kraft, makt eller rikdom. Malerier har også vært brukt for å dokumentere samtida for ettertida og har ofte hatt religiøse funksjoner, for eksempel i ikonkunsten.
Ulvik kraftverk
Kraftverket eies og drives av Eviny Fornybar.
Pian di Scò
Frazioni
Faella, Menzano, San Miniato, Simonti, Vaggio
«Tordenskjold»
Andre verdenskrig
«Tordenskjold» var i opplag og ikke klargjort til strid ved krigsutbruddet 9. april 1940. Hun ble derfor overtatt av tyskerne uten kamp. De satte henne i stand som flytende luftvernbatteri under navnet «Nymphe». Hun tjenestegjorde under hele krigen og ble igjen overtatt av Sjøforsvaret etter den tyske kapitulasjonen. «Tordenskjold» ble i en kort perriode brukt som flytende kaserne før hun ble solgt til hugging i 1948.
Moss
Geologi
Under sentrum av Moss er det et område med kvikkleire. For å sikre grunnen ved bygging av ny jernbanetrasé gjennom byen i 2022 brukes metoden jetgrouting der det lages 20 meter lange og 60 til 80 cm tykke jetpeler.
Mossekonvensjonen
Moss er kjent for Mossekonvensjonen, som har fått navn etter avtalen mellom Sverige og Norge, som fra norsk side ble undertegnet i Moss den 14. august 1814. Isolert sett var konvensjonen en våpenhvile mellom Sverige og Norge, som satte stopp for krigen mellom nabolandene som hadde startet fjorten dager tidligere. Gjennom Mossekonvensjonen anerkjente Karl Johan Stortingets plass i norsk samfunnsliv. Dette var sentralt for den senere politiske utviklingen i Norge på 1800-tallet, og det sikret i siste instans at Norge hadde selvstendige politiske institusjoner i 1905. 14. august er offisiell flaggdag i Moss og markerer samtidig feiringen av Mossefossens dag.
Industri
Moss Værft & Dokk var lenge byens største industriarbeidsplass, med nær 1 000 ansatte i perioder. Verftet lå på Jeløya. Etter flere omlegginger og omstruktureringer ble firmaet Moss Verft & Dokk etablert. På begynnelsen av 1970-årene ble verftet slått sammen med Rosenberg Verft i Stavanger, da under Kværners paraply og med navnet Moss-Rosenberg Verft. 1970-årene var den store tiden for produksjon av gasstankere, LNG-skip, som ble utviklet i Moss. Utviklingsavdelingen lå i Moss, mens de store gasstankskipene ble bygd i Stavanger. I Moss ble det bygd mindre gasstankere. I 1980-årene var det over, og det siste skipet ble levert i 1985.
Esben Lunde Larsen
Han var innvalgt i Folketinget fra Vestjyllands storkrets fra 2011 til 2018, da han frasa seg mandatet. Han har også vært viseborgermester i Ringkøbing-Skjern kommune fra 2010 til 2013.
Han studerte først fire år ved Misjonshøgskolen i Stavanger og fortsatte så ved Københavns Universitet, der han ble cand.theol. i 2008. Han tok ph.d.-graden i 2012 med en avhandling om N.F.S. Grundtvigs syn på åndsfrihet. Han har hatt en forskerstilling ved Aarhus Universitet. I 2018 gikk ut han ut av politikken, da han fikk en stilling ved forskningsstiftelsen World Resources Institute i Washington, D.C.
Jacob Grimm
Karriere
I 1830 ble Jacob Grimm beskikket til et professorat ved universitetet i Göttingen. Her ble han medforfatter av et protestskriv utgitt av de såkalte Göttinger Sieben, og det førte til at han måtte forlate både embedet og landet. I 1841 bad den prøyssiske kong Friedrich Wilhelm IV ham komme til Berlin. Her ble han medlem av det prøyssiske vitenskapsakademiet. I over 20 år, inntil sin død, underviste han ved Humboldt-universitetet i Berlin og arbeidet der sammen med broren Wilhelm på den store tyske ordboken. Han hadde en æresplass som representant ved nasjonalforsamlingen i Frankfurt am Main i 1848.
Arven etter Jacob Grimm
Sammen med broren Wilhelm regnes Jacob Grimm som grunnleggeren av germansk oldtidgranskning, germansk språkvitenskap og tysk filologi. Bidrag som «Über den deutschen Meistergesang» teller ved siden av forskningen til Karl Lachmann som de første solide anføringer om gammel tysk litteratur.
Asgaut
Utbredelse
Asgaut er i dag et sjeldent navn, og er ikke brukt utenfor Norge.
Renault
Historie
Den første Renault kom til Norge i 1908, importert av M.A. Braastad i Ålesund.
Alcázar av Segovia
Den neste større ombygningen av Alcázar ble utført av kong Filip II av Spania etter at han hadde giftet seg med Anna av Østerrike. Han la til den skarpe skiferspirene som en etterligning av borgene i sentrale Europa. I 1587 fullførte arkitekt Francisco de Morar hovedhagen og området som kalles for «Ærens skole».
I dag har Alcázar forblitt en av de mest populære historiske kulturminnene i Spania og er et av de tre største attraksjonene i Segovia. Kjente rom er «Ajimeces-hallen» som huser betydningsfull malerier, «Tronehallen» og «Kongenes hall» med frise som representerer alle de spanske kongene og dronningene fra Pelagius av Asturias og ned til Johanna den vanvittige (spansk Juana I de Castilla respektive Juana la Loca) etter å ha bli flyttet til El Palacio Real i Madrid.
Tove Pihl
I 1969 ble Pihl innvalgt på Stortinget fra Oslo. Hun satt som representant for Arbeiderpartiet i én periode fram til 1973, og var medlem av Stortingets justiskomité.
Søndeledelva
Gjerstadvassdraget ble i 1973 vernet mot kraftutbygging i Verneplan I for vassdrag.
Ekstremt høy frekvens
Ekstremt høy frekvens (EHF) er elektromagnetisk stråling i området mellom 30 og 300 GHz. EHF ligger i mikrobølgeområdet.
Kalinovik
Kalinovik er en by og kommune i Republika Srpska i Bosnia-Hercegovina. Foreløpige tall fra folketellingen i 2013 viste at Kalinovik hadde 2,240 innbyggere.
1983 Bok
1983 Bok er en hovedbelteasteroide. Den ble oppdaget 9. juni 1975 av Elizabeth Roemer ved Tucson i Arizona.
Tysk Røde Kors
Første verdenskrig
Under første verdenskrig var Tysk Røde Kors sterkt involvert i den frivillige sykepleien. I 1914 hadde Tysk Røde Kors 6000 utdannede sykepleiere, 1000 hjelpepleiere og 7000 ufaglærte frivillige pleiere.
Slawenburg Raddusch
Slawenburg Raddusch, som betyr noe slikt som Slavernes borg i Raddusch, er en autentisk kopi i det ytre av en slavisk forsvarsborg i nærheten av Raddusch ved byen Vetschau i den østlige delen av Tyskland. Festningen er en typisk slavisk borg, antagelig i sin tid bygget av den slaviske stammen Lusitzi i som levde i området Niederlausitz.
Aust-Torpa
På Aust-Torpa ligger de to vernede områdene Saltstutlia naturreservat og Flåmyra naturreservat.
Nesleslekta
Beskrivelse
Arten Urtica ferox er en endemisk busk på New Zealand, det vil si at den vokser bare der. Den er blant de giftigste naturlig forekommende plantene på øya. Brennhårene på denne planten kan bli inntil 6 mm lange og injiserer gift innenfor huden hos dem som stikker seg på den. Noen hester og hunder har erfart nevrologiske problemer etter å ha blitt stukket, slik at de har utviklet dødelige symptomer. I 1961 døde en ung mann av lignende symptomer, noen timer etter å ha gått gjennom et kratt av slike busker.
Mario Soldati
Han var også journalist for Il Mondo, Corriere della Sera, La Stampa og Il Giorno.
Hårkollhallen
Hårkollhallen er en idrettshall som ligger i Hårkollen på Nøtterøy. Den består av én enkelt håndballbane med parkettunderlag. Hallen er oppmerket for andre idretter enn håndball, og den brukes blant annet til badminton, basketball, kanonball med mer.
Joseph Zheng Changcheng
I 1951 ble han valgt til erkebispedømmets kapitularvikar. Fra 1955 til 1983 var han fengslet og gjennomgikk reform gjennom arbeid. Noen av haqns medfanger ble konvertert etter å ha blitt kjent med ham.
745 Mauritia
745 Mauritia er en asteroide i det ytre av hovedbeltet. Den ble oppdaga den 1. mars 1913 av Franz Kaiser fra Landessternwarte Heidelberg-Königstuhl i Heidelberg. Den er oppkalt etter den hellige Mauritius – i egenskap av Skytshelgen for en kirke i Wiesbaden.
Forbundsdagen
Historie
Som følge av alliert okkupasjon av Berlin, var Berlin ikke omfattet av Forbundsdagsvalgene i perioden fra 1949. I stedet valgte Berlins parlament et antall utsendinger til Forbundsdagen. Utsendingene fra Berlin (i praksis Vest-Berlin) hadde talerett og kunne ta verv i Forbundsdagen, men hadde formelt begrenset stemmerett. Berlinrepresentantene avga likevel stemme og deres stemmegivning ble offentliggjort.
Historisk oversikt over mandatfordelingen i Forbundsdagen
1 1983 til og med 1990 Die Grünen, 1990 til 1994 Bündnis 90, fra 1994 Bündnis 90/Die Grünen
Hundekamp
Trolig har også regulære hundekamper foregått siden lenge før romertiden, der man vet at slike kamper ble arrangert. Også i flere østlige kulturer finner man tydelige spor etter arrangerte hundekamper, ikke minst fra Japan, der man vet at det har blitt arrangert slik kamper siden før Kamakuraperioden. Hundekamper beskrives blant annet i det historiske dokumentet Hōjō Takatoki, fra den 14. Shikken (1316–1326). På japansk ble slike kamper kalt inuawase.
Gjerstadvassdraget
Gjerstadvassdraget er et vassdrag i Agder, deler av vassdragets nedbørfelt strekker seg inn i Vestfold og Telemark. Det har sine fjerneste kilder på Solhornfjell og munner ut som Søndeledelva i Søndeledfjorden ved Risør. Lengden er 49,0 km regnet fra kildene på Solhomfjell i Telemark, og det har et nedbørfelt på 369,78 km². Middelvannføringen ved munningen er 8,61 m³/s.
Liste over LNUs ungdomsdelegater
Ungdomsdelegater til FNs generalforsamling fra 1971
1991
1992
1993
1999
2000
Pieve Santo Stefano
Nabokommunene er Anghiari, Badia Tedalda, Caprese Michelangelo, Chiusi della Verna, Sansepolcro og Verghereto (FC).
Rob Halford
Biografi
Han er også kjent for å ha introdusert klesstilen med nagler og lær i musikksjangeren, noe han ble inspirert til av homsemiljøet i Soho i London. En del av klærne ble kjøpt i butikken Mr. S, og etter hvert fikk han spesiallaget klærne.
Sveriges riksdag
De folkevalgte representantene på riksnivå kalles riksdagsmedlemmene (svensk riksdagsledamöterna), og samles i riksdagen, som består av 349 medlemmer og ledes av en ordfører. Det er riksdagsvalg i Sverige hvert fjerde år, på andre søndag i september. Riksmötets öppnande er den formelle starten på riksdagens arbeidsår, og er tredje tirsdagen i september, med unntak av i valgår, da dette skjer på et senere tidspunkt. For at et parti skal kunne få plass i riksdagen, kreves det oppslutning fra minst fire prosent av stemmene nasjonalt. Det er også mulig å vinne direktemandater fra valgkretser der partiet oppnår minst tolv prosent av stemmene. Mandatfordeling skjer ved Sainte-Laguës metode med innslag av utjevningsmandater.
Historie
Allerede i 1435 ble det innkalt til et møte i Arboga for å diskutere og bestemme om rikets ulike saker. Møtet i Arboga har derfor iblant blitt kalt Sveriges første riksdag. Men først ved Gustav Vasas to riksmøter i Västerås i 1527 og 1544 kan man tale om en riksdag med representasjon fra de fire gruppene (stendene); adel, prester, borgere og bønder. Selve betegnelsen riksdag kom i bruk i 1540-årene.
Leroy Anderson
Bakgrunn
Han studerte musikk og skandinaviske språk ved Harvard University 1926 til 1930.
Musiker
Han har også komponert en musical: Goldilocks (Gullhår og de tre bjørnene)(1958) og en konsert for klaver i C-dur (1953), som han selv ikke ville publisere, fordi han mente den ikke var god nok. Hans etterlatte har overprøvd denne beslutningen og besørget den utgitt.
1986 Plaut
1986 Plaut er en hovedbelteasteroide og går i bane innenfor asteroidefamilien Themis. Den ble oppdaget 28. september 1935 av Hendrik van Gent ved Union Observatory i Johannesburg.
Skattesanksjon
Skattesanksjon er økte skatteinntekter ved at ulike skattytere eller ulike typer aktiviteter skattlegges hardere enn det som følger av det generelle regelverket. Skattesanksjoner utgjør differansen mellom skatt etter den avvikende regelen og skatt etter referansesystemet. Hva som defineres som en skatteutgift er således avhengig av hva som anses å være sammenlikningsgrunnlaget.
7. serierunde i Premier League 2006/07
7. serierunde i Premier League 2006/2007 begynte 30. september med Bolton Wanderers mot Liverpool FC og avsluttet 1. oktober med Watford FC mot Fulham FC
Kreis Marienberg
Kreis Marienberg var en Landkreis som eksisterte i Bezirk Karl-Marx-Stadt i Den tyske demokratiske republikk (DDR) fra 1952 til 1990, med hovedsete i Marienberg. Kretsen hadde sin opprinnelse i Amtshauptmannschaft Marienberg i kongeriket Sachsen, som i 1939 ble erstattet av Landkreis Marienberg. I 1952 ble den nye Kreis Marienberg opprettet ved at dens nordligste del ble overført til Kreis Zschopau.
Intensjonsbasert ledelse
Kilder
Wang-Hansen, Jon: Intensjonsbasert ledelse
Godejord, Per Arne: Intensjonsbasert ledelse DOI: 10.13140/RG.2.2.14562.32968 ·
Strømningspumpe
Strømningspumper, også kalt rotodynamiske pumper eller kinetiske pumper er en av de to hovedkategoriene av pumper. Den andre er fortrengingspumper. Strømningspumper deles igjen inn i radial- og aksialpumper. Ei sentrifugalpumpe er ei radial strømningspumpe, fordi fluidet blir pressa ut langs radien til drivakselen. Ei propellpumpe er ei aksial strømningspumpe, der strømmen ut av pumpa går langs akselen.
Fylkesvei 827 (andre betydninger)
I Norge finnes fylkesvei 827 i de følgende fylkene:
Norges idrettsforbund og olympiske og paralympiske komité
Idrettsforbundet har kontorer i Idrettens Hus på Ullevaal Stadion og har omtrent 220 fast ansatte fordelt på idrettskretser, Olympiatoppen og Idrettsforbundet sentralt.
Priser og utmerkelser
Idrettsforbundet deler ut priser på Idrettsgallaen.
Edmund Kemper
Han startet sitt kriminelle liv ved å drepe begge sine besteforeldre da han var 15 år gammel. Kemper drepte og lemlestet senere seks kvinnelige haikere i Santa Cruz-området. Han myrdet sin mor og en av hennes venner før han overga seg til myndighetene noen dager senere. Etterforskningen bekreftet at han hadde en IQ på 145. Han er 2,06 meter høy og veide 140 kg. Han ble funnet skyldig i november 1973 i åtte tilfeller av drap. Han ba om dødsstraff, men i stedet fikk han livsvarig fengsel uten mulighet for prøveløslatelse. Kemper soner i California State Prison Solano.
Erlend Fuglum
Liv og virke
Han ble politisk engasjert på nei-siden foran EU-avstemningen i 1994. Fuglum var innvalgt i Grong kommunestyre fra 1999 til 2003, leder i Senterungdommen fra 2004 til 2007 og medlem av arbeidsutvalget i Nei til EU fra 2007 til 2008 og vararepresentant til Stortinget fra Nord-Trøndelag fra 2005 til 2013. Fuglum var ansatt som generalsekretær i Senterpartiets studieforbund fra 2008 til 2010. I 2010 gikk han til PR-byrået First House.
Alterfrontal
Antemensaler i Norge
I Norge er det bevart 31 antemensaler fra påfølgende århundre og de fleste er uendret og ikke påvirket av restaurering. De fleste er fra Vestlandet.
Et kassert dokument fra Håkon Håkonsons kanselli ble brukt som tetning i en av de bevarte alterfrontalene, noe som viser at maleriet var norsk og produsert i Bergen som var sentrum for dette håndverket.
Bevissthet
Bevissthet som grunnlaget for personlig identitet
John Lockes kapittel XXVII «Om identitet og mangfold» i An Essay Concerning Human Understanding (1689) har blitt utropt som en av de første moderne konseptualiseringer av bevissthet som den gjentatte selvidentifisering av selvet, og gjennom selvet kunne så moralsk ansvar tillegges subjektet, dermed var straff og skyldighet rettferdiggjort, slik kritikere slik som Nietzsche påpekte. Ifølge Locke er det slik at personlig identitet (selvet) «avhenger av bevissthet, ikke av substans» og heller ikke av sjelen. Vi er den samme person i den utstrekning vi er bevisst vår fortid og framtidige tanker og handlinger på samme sett som vi er bevisst våre nåtidige tanker og handlinger. Hvis bevissthet er denne «tanken» som fordobler alle tanker, da er personlig identitet bare grunngitt i bevissthetens gjentatte handling: «Det vil kunne vise oss hva personlig identitet består i: ikke i substansens identitet men… i bevissthetens identitet». Man kan for eksempel hevde man er en reinkarnasjon av Platon og derfor inneha den samme sjelen. Men man ville bare være den samme person som Platon dersom man hadde den samme bevissthet om Platons tanker og handlinger som han hadde selv. Derfor er selvidentitet ikke grunnlagt i sjelen. En sjel kan ha forskjellige personligheter. Selvidentitet blir hverken funnet i kroppen eller i substansen, hevder Locke, ettersom substansen kan endre seg mens personen forblir den samme: «dyrisk identitet bevares i identitet med liv og ikke med substans», slik et dyrs kropp vokser og forandrer seg i løpet av dets liv. Ta for eksempel sjelen til en prins som går inn i en skomaker: for alle utenforstående øyne ville skomakeren fortsatt være en skomaker. Men for prinsen, ville skomakeren være ham selv ettersom han ville være bevisst på prinsens tanker og gjerninger, og ikke skomakerens liv. En prins sin bevissthet i en skomakers kropp: på den måten er skomakeren i realiteten en prins. Men dette interessante grensetilfellet fører til den problematiske tanken at siden personlig identitet er basert på bevissthet, og at bare en selv kan være klar over sin bevissthet, kan menneskelig bedømming av de ytre forhold aldri vite om de dømmer – og straffer – den samme personen eller bare den samme kroppen. Med andre ord, det Locke hevder er at du bare kan dømmes for de handlinger kroppen har utført, for de er de eneste som noen bortsett fra Gud kan kjenne. Men du er i sannhet bare ansvarlig for de handlinger du er deg bevisst. Dette danner grunnlaget for forsvarsstrategien «sinnssyk i gjerningsøyeblikket»: man kan ikke stilles til ansvar for handlinger man var ubevisst, som videre leder til interessante filosofiske spørsmål:
Filosofisk kritikk av bevissthet som konsept
Lockes tanker omkring kunsten å framføre et bevis i forhold til personlig identitet basert på et individuelt bevisst subjekt, ville ha blitt kritisert i det 19. århundre av Marx, Nietzsche og Freud utfra ulike ståsteder. Martin Heideggers konsept om tingen i seg selv ville også vært et forsøk på å tenke utover det bevisste subjektet.
Kognitiv nevroforsknings tilnærmelser
Flere studier peker på felles mekanismer i ulike kliniske tilstander som fører til tap av bevissthet. Vedvarende vegetativ tilstand (VVT) er en tilstand der et individ taper de høyere cerebrale hjernefunksjoner, men beholder søvn-våkensyklusen med helt eller delvis autonome funksjoner. Undersøkelser som sammenlikner VVT med friske, våkne subjekter viser vedvarende en hemmet kobling mellom de dypere (hjernestamme og talamiske) og de øvre (kortikale) områdene i hjernen. I tillegg hersker det enighet om at den generelle hjerneaktiviteten i korteks er lavere i VVT-tilstanden. Enkelte elektronevrobiologiske tolkninger av bevissthet karakteriserer dette tapet av bevissthet som et tap av evnen til å løse opp tid (sammenlikn med å spille en gammel gramofonplate på veldig lav eller veldig høy hastighet) sammen med et kontinuum som starter med uoppmerksomhet, fortsetter til søvn og ender ved koma og død.
Tester på bevissthet
Ettersom det fremdeles ikke fins noen klar definisjon av bevissthet, eksisterer det for tiden ingen empiriske tester som tester bevissthet i sin helhet. Noen har ment at empiriske tester for å oppdage det de føler er intrinsisk umulig. Imidlertid har enkelte forskere utformet tester for å oppdage det de føler er visse aspekter ved bevissthet. En test som det ble brukt i romanen Drømmer androider om elektriske sauer? av Philip K. Dick for å se om en person var en robot eller et virkelig menneske. I Ridley Scotts film Blade Runner som var inspirert av den boka er den kjent som «Voigt-Kampf»-testen som tester for empati.
Speiltest
Med speiltesten, utformet av Gordon Gallup på 70-tallet er man interessert i om dyr er i stand til å kjenne igjen seg selv i et speil. Slik selvgjenkjennelse blir sagt å skulle være en indikator for bevissthet. Mennesker (eldre enn 18 måneder), store aper og flaskenesedelfiner har alle bestått denne testen.
Stril
Etymologi
Begrepet «stril» er gammelt og har opp gjennom årene vært brukt som et negativt kallenavn – nærmest skjellsord – på fiskerne og bøndene fra øyene og bygdene omkring Bergen. Egentlig kan strilebegrepet ha sammenheng med landskapet der strilen bodde – et landskap som forandrer seg og endrer form etterhvert som du beveger deg i det. Landskapet var «strelete» eller stripete. Begrepet stril kan og komme av ordet «stridig», som forklares med historien om strilebøndene som nektet å betale ekstraskatt til futen og dermed skapte opprøret – «Strilekrigen».
Pale
Uttrykket Pale, som kommer av fisken sei, gjerne omtalt som Palelukt eller Paleekspressen, hvilket var de grønne bussene som gikk til Sotra, ble gjerne brukt om folk fra Bergens omland. Stril var ikke nedverdigende nok, begrepet pale innga at de i tillegg luktet ille når de kom fra Strilelandet.
Kodi
Programvaren var opprinnelig utviklet som et mediasenterprogram kalt Xbox Media Player for den opprinnelige Xbox-spillkonsollen, prosjektet byttet navn i 2004 til Xbox Media Center. I 2008 hadde programvaren beveget seg vekk i fra sitt opprinnelige utspring i fra Xbox og programmet ble tilgjengelig under kun navnet XBMC med omskrevet kildekode for plattformene Linux, Mac OS X, Microsoft Windows, Android og iOS. Kort tid etter at XBMC-prosjektet hadde nådd en stabil status, ble den offisielle støtten for Xbox erklært dødt. For å unngå en langvarig overhengende fare for rettslig disputt, og for å rydde opp i en kontinuerlig forvirring blant brukerne og i omtale av programmet, byttet programvaren igjen navn til Kodi 1. august 2014.
Zubin Mehta
Liv og virke
Mehta ble født inn i en parsisk familie i Bombay (nå Mumbai), India. Han er sønn av fiolinisten Mehli og Tehmina Mehta. Mehli Mehta var, ved siden av å være fiolinist, også Bombay Symfoniorkesters grunnlegger og første dirigent. Etter at han hadde bestått eksamen ved St. Mary's High School i Mazagoan, Mumbai var planen at han skulle studere medisin. Istedenfor dette begynte han å studere kontrabass med Wienerfilharmoniens solobassist Otto Rühm og direksjon med Hans Swarowsky i Wien, Østerrike da han var 18. Samtidig med Zubin Metha studerte også dirigenten Claudio Abbado og dirigenten / pianisten Daniel Barenboim i Wien. Metha debuterte som dirigent i Wien i 1958, og vant senere samme år «International Conducting Competition» i Liverpool. Samme år fikk han stillingen som assistentdirigent ved Royal Liverpool Philharmonic Orchestra.
Mehta er gift med Nancy Kovack, en tidligere amerikansk film- og fjernsynsskuespillerinne. Livet hans er beskrevet i filmen Portrait of Zubin Mehta av Terry Sanders og i en bok skrevet av Martin Bookspan og Ross Yockey, «Zubin: The Zubin Mehta Story».
Shinai
Historie
På 1800-tallet og tidligere ble det benyttet tresverd (bokken) eller ekte sverd, noe som førte til skader og noen ganger døden. På bakgrunn av dette utviklet man Shinai, for med denne å kunne fullføre et fullt slag i kamp uten å skade motstanderen. Bokken blir fremdeles brukt i Kendo til kata.
School of Rock
Sammendrag
Rockebandet "No Vacancy" opptrer på en nattklubb tre uker før de skal være med på en audition til en stor konkurranse som heter Battle of the Bands. Gitarist Dewey Finn finner på forskjellige påfunn på scenen, inkludert en stagediving som avslutter hele forestillingen. Neste morgen våkner Dewey opp i leiligheten til sin venn, Ned Schneebly, og Neds kjæreste, Patty Di Marco. Dewey har ikke betalt sin del av husleie. Hvis han ikke betaler i løpet av en uke, blir han nødt til å flytte ut. Når Dewey møter resten av "No Vacancy" på en øvelse, oppdager han at han har blitt erstattet av en annen gitarist, Spider.
749 Malzovia
749 Malzovia er en hovedbelteasteroide. Den ble oppdaga den 5. april 1913 av Sergej Beljavskij fra Simeiz-observatoriet på Krim. Den er oppkalt etter observatoriets grunnlegger Nikolaj Maltsov.
Fylkesvei 4158
Fylkesvei 4158 går mellom Birkelandsstranda og Sande i Kvinesdal kommune.
Levende Skog
Innhold
Etterfølgelsen av disse kravpunktene ligger til grunn for tømmerkjøpernes miljøsertifisering.
Dokumentavgift
I den politiske debatten omtaler motstandere av dokumentavgiften den ofte som «flytteskatt».
Malla-dynastiet i Nepal
Malla-dynastiet er en kongefamilie som satt på tronen i flere riker i Nepal fra 1100-tallet til 1700-tallet. To ganger forente Malla-konger store deler av det området som hører til det nåværende Nepal til et rike.
750 Oskar
750 Oskar er en hovedbelteasteroide og et medlem av asteroidefamilien Nysa. Den ble oppdaga den 28. april 1913 av Johann Palisa fra Universitäts-Sternwarte Wien i Wien. Den er oppkalt etter Oskar Ruben von Rothschild.
Angelina Jolies filmografi
Filmografi
† - Filmen har ikke hatt premiere
Dale Mortensen
Han fikk laveregradsutdannelsen sin ved Willamette University og oppnådde doktorgraden, ph.d., i økonomi ved Carnegie Mellon University i 1967. Han var vitenskapelig ansatt ved Northwestern University fra 1965. Han var også tilknyttet Aarhus Universitet som Niels Bohr Visiting Professor.
Danmarks kommuner
Kommunene i Danmark er også utgangspunkt for organiseringen av kretsinndelingen for politi, rettskretsene, valgkretsene, og kirkelige prostier. Etter region- og kommunalreformen i 2007 fikk de nye, større kommunene overført en god del oppgaver fra de tidligere 13 danske amtene og fra staten.
Kommunalreformen i 1970
Den danske Kommunalreformen i 1970 var den største av en rekke reformer som hadde pågått siden 1958. Lignende reformer fant også sted i Norge i 1964, og i Sverige i årene 1952 og 1971. Gjennom en rekke kommunesammenslåinger, ble antallet kommuner i Danmark gradvis redusert fra 1 345 i 1965 til 1 098 i 1970.
Den 1. april 1974 ble antallet redusert til 275, da Sengeløse kommune ble en del av Høje-Taastrup kommune, og Store Magleby ble en del av Dragør kommune. Den 1. januar 2003 ble antallet redusert til 271, ved at Bornholms fem kommuner (Allinge-Gudhjem, Hasle, Neksø, Rønne og Åkirkeby) ble slått sammen med Bornholms amt til én ny regionskommune. Den 1. januar 2006 hadde Danmark 270 kommuner, da Marstal kommune og Ærøskøbing kommune ble slått sammen til Ærø kommune.
Storker
Biologi
Hekketiden varierer med både arten og utbredelsen. Generelt kan man hevde, at arter som hekker på høye breddegrader er trekkfugler, mens arter som hekker på lave breddegrader i større grad er standfugler. Storkene er imidlertid nært knyttet til naturlige flomområder (områder som regelmessig oversvømmes) og våtmarksområder, så mange arter gjør kortere trekk i forbindelse med endringer i vannstanden til disse områdene.
Mytologi
Opprinnelsen til historien bunner trolig i gammel gresk mytologi, der denne fuglen skal ha blitt assosiert med å stjele babyer, etter at Hera (Ἥρα) gjorde om sin rivalinne til en stork. Storkekvinnen forsøkte siden å stjele Heras sønn. I egyptisk mytologi ble sjelen til en person – ba – vanligvis representert av hieroglyfen av en stork. Når en stork returnerte, returnerte også sjelen til en person, som da kunne bli av kjøtt og blod igjen. I norrøn mytologi har imidlertid storken i større grad hatt betydning for familieverdier og forpliktelser ovenfor hverandre. Hans Christian Andersen (1805–1875) populariserte fabelen om storken på 1800-tallet, gjennom å fortelle ei historie om storker som ble ertet av en ung gutt når de fløy over landsbyen. Storkene hevnet seg ved å levere en dødfødt baby til familien.
Meg Cabot
Meggin Patricia Cabot (født 1. februar 1967 i Bloomington) er en amerikansk forfatter. Hun skriver bøker for barn, ungdom og voksne, og er mest kjent for serien med romantisk komedier Prinsesse på prøve. Serien består av 10 bøker, hvorav to er filmatisert av Disney.
Leif Jenssen
Allerede året før hans olympiske triumf mottok Jenssen Morgenbladets gullmedalje og Sportsjournalistenes statuett som «Årets idrettsnavn» i Norge for sine prestasjoner.
Jenssen har i sine eldre dager innrømmet å ha brukt anabole steroider da han tok OL-gull i 1972. Anabole steroider var ikke forbudt på dette tidspunktet.
Uruguays herrelandslag i fotball
1930-1950: Boikott og best i verden igjen
Uruguay var i gruppe med, og  i kvalifiseringen til VM i 1950. Før kvalifiseringen trakk imidlertid Ecuador og Peru seg, slik at Paraguay og Uruguay automatisk kvalifiserte seg. Med erkerivalen Argentina ute (de hadde et anstrengt forhold til Brasil etter en kamp dem imellom året før, og boikottet VM), hadde Uruguay dermed sikret seg å bli bedre enn nabolandet i sør.
Ulvenes klan
Handlingen
Fronsac blir forelsket i Marianne de Morangias, datter av den lokale greven. Broren hennes, Jean-François, var tidligere en ivrig jeger og reiste rundt i verden før en løve tok armen hans i Afrika. Fronsac blir også interessert i Sylvia, en italiensk kvinne på den lokale bordellen.
Uruguays herrelandslag i fotball
1966–1970: Søramerikansk mester og anstendig i VM
Tilbake i Sør-Amerika vant Uruguay igjen det søramerikanske mesterskapet, nå for ellevte gang. Dette ble også siste gangen formatet var som dette. Det ble også en stund til neste mesterskap, som ble det første som ble kalt Copa América. I 1969 kom dermed den første store utfordringen for Uruguay - kvalifiseringen til VM i Mexico. Uruguay kom i gruppe med Chile og Ecuador, og startet med borteseier 2–0 over Ecuador og uavgjort 0–0 mot Chile. Deretter slo de begge lagene hjemme, 1–0 mot Ecuador og 2–1 over Chile. Uruguay var dermed i VM for tredje gang på rad.
1975–1982: VM-pause og Mundalito
To år senere møtte Uruguay Bolivia og Venezuela i det som burde være en svært overkommelig oppgave. Etter uavgjort i Caracas og tap borte for Bolivia, hjalp det lite med hjemmeseier 2–0 mot Venezuela. Hjemmekampen mot Bolivia endte 2–2 da Uruguay allerede var ute. Bolivia kom i gruppe med de andre gruppevinnerne Peru og Brasil, og de to beste skulle gå videre. Bolivia tapte 0–5 for Peru og 0–8 for Brasil, og det viste at både Bolivia og i forlengelsen Uruguay hadde et stykke opp.
1983–1990: Svak oppgang
Uruguay var dermed med til VM for første gang på tolv år. Sist havnet Uruguay sist i gruppen. Denne gangen kom de i gruppe med Skottland, Vest-Tyskland og. Uruguay greide uavgjort 1–1 mot Vest-Tyskland, men tapte stygt 1–6 mot et Danmark i storform. I siste kamp mot Skottland, endte det 0–0, enda José Batista satte verdensrekord ved å bli utvist etter 56 sekunder. Uruguay endte på tredjeplass, men det holdt til åttendedelsfinale.
Universitetet i Heidelberg
Universitet fungerte som et senter for teologer og jusseksperter under det tysk-romerske rike. Antallet studenter sank under tredveårskrigen, og lærestedet kom siden ikke over sine skattemessige og intellektuelle kriser før på tidlig på 1800-tallet. Institusjonen ble således igjen et sentralt lærested for uavhengige tenkere og utviklet seg til «humanismens fremste bastioner», og et senter for demokratisk tenkning. Imidlertid mistet universitet mange av sine dissentere og uavhengige professorer og ble et underlagt NSDAP i nazitiden (1933–1945). Etter krigen gjennomgikk lærestedet en omfattende avnazifisering og var et av de fremste stedene under de venstreorienterte protestene i Tyskland på 1970-tallet.
Moderne vitenskapelig psykiatri, psykofarmakologi, psykiatrisk genetikk, miljøfysikk, og moderne sosiologi ble introdusert som vitenskapelige fag og lærestedet har vektlagt forskning, noe som har ført til 55 nobelpriser. Det har konsekvent vært rangert blant Europas aller fremste universiteter, og har gjennomsnittlig 1000 doktorgrader hvert år, og hvor mer enn en tredjedel av doktorgradsstudentene kommer fra utlandet. Internasjonale studenter fra rundt 130 land utgjør mer enn 20 prosent av hele studentmassen. Heidelberg består av to større campus: et i Heidelbergs gamleby og et annet i Neuenheimer Feld i utkanten av byen. Universitetets kjente alumni (tidligere studenter) inkluderer elleve innenlandske og utenlandske statsoverhoder.
Otto Torgersen
Otto Torgersen (født 16. juni 1910, død 12. desember 2000) var en norsk arkitekt.
Uruguays herrelandslag i fotball
2000–2009: Marginal fremgang
Kvalifiseringen til VM i 2010 fulgte også et innøvd trekk, der Uruguay knep femteplassen. Suárez og Forlán scoret de to første målene i en 5–0-nedsabling av Bolivia. Deretter fulgte en rekke tap og uavgjort før Peru ble slått 6–0 hjemme med tre mål av Forlán. Sebastián Eguren ble matchvinner mot Colombia borte, men så fulgte en rekke varierende resultater. Til slutt ble det da femteplass og Uruguay møtte denne gangen Costa Rica i kvalifisering. Kvalifiseringen endte med 1–0 borte med Diego Lugano som matchvinner, og 1–1 i Uruguay med Sebastián Abreu som Uruguays målscorer. Dermed snek Uruguay seg til VM.
2010–: Tilbake til toppen
VM i 2010 markerte et skille for et Uruguay som hadde mislyktes stadig oftere fra 1974 av. Med resultatene i VM i 2010 og Copa América året etter viste Uruguay, med stjernespillerne Forlán, Suárez og Edinson Cavani at Uruguay igjen var et lag å regne med. Av laget som stilte til VM i 2010 var det bare tredjemålvakten og en av midtbanespillerne som spilte i hjemlig liga.
Hjemmebane
Centenario har vært førstevalget til Uruguay siden den ble bygget til VM i 1930. Samtlige kamper av viktighet, inkludert samtlige kamper i Copa America i 1942, 1956, 1967 og flesteparten i 1995. Fær 1930 var det Parque Pereira og Parque Central, hjemmebanen til Nacional, som ble brukt.
Kallenavn
Et annet kallenavn på Uruguays landslag er «Los Charrúas» etter Charrúa-indianerne. Indianerne ble slaktet i et bakhold av nevøen til den daværende presidenten, og de fire siste ble fanget og sendt som utstilling til Paris, der de døde. Charrúa-indianerne har senere blitt symbol på tapperhet. Begrepet «Garra charrúa», egentlig charrúansk klo, men i overført betydning standhaftighet, handler om seier mot alle odds.
Spillestil
Uruguay er ellers kjent for nettopp det å ha noen svært løpende midtbanespillere. Utholdenhet og fysikk er som oftest viktigere for midtbanespillere som representerer Uruguay enn tekniske ferdigheter. Det er blitt påpekt at Uruguay under Tabárez har gjort Uruguay til et mer defensivt lag enn tidligere.
Tyskerjentene: historiene vi aldri ble fortalt
Tyskerjentene: historiene vi aldri ble fortalt er en sakprosa-bok av Helle Aarnes, utgitt i 2009.
Sportsklubben Nessegutten
Fotball
Til sesongen 2014 startet Så.Kl. Nessegutten sitt første seniorlag på herresiden siden høsten 1995 da Sp.Kl. Nessegutten og IL Sverre slo seg sammen til Levanger FK. Laget måtte starte i 6. divisjon, som er det laveste nivået i Trøndelag Fotballkrets. Sesongen 2014 startet med serieåpning på Moan Fritidspark mot erkefiende IL Sverre (som også for anledning ikke kunne være noe dårligere og fikk etablert sitt seniorlag). Kampen endte 2-2 etter en sen utligning fra Nessegutten, 5 minutter på overtid. Sesongen endte med tabelltopp og direkte opprykk til 5. divison med 32 poeng på 14 spilte kamper og 37 - 15 i målforskjell.
Antony and the Johnsons
Antony Hegarty (født 1971 i Chichester, Sussex, England) vokste opp med alternativ 80-tallsmusik. Marc Almond, Billie Holiday, Nina Simone og Louis Armstrong hadde stor innflytelse. Hun sang i kor. I elleveårsalderen hørte hun Boy George for første gang. Hun flyttet til New York, der hun ble en del av byens transvestittscene, hvor hun opptrådte på ulike kabareter og utførte performance art-forestillinger på undergroundscener.
Liste over episoder av The Big Bang Theory
Dette er en liste over episodene av The Big Bang Theory, en amerikansk komedie tv-serie skapt og produsert av Chuck Lorre og Bill Prady.
Dipavamsa
Dipavamsa (pali: «Øyas krønike») er den eldste skrevne historie om Sri Lanka. Verket antas å være basert på Atthakatha og andre kilder fra 200-tallet og 300-tallet. Sammen med Mahavamsa, er den en kilde til mange historiske opplysninger om Sri Lanka og India. Den er også viktig fordi den er et tidlig verk innen buddhismen og språket pali.
Albert Küchler
I Roma
I 1844 konverterte han til katolisismen. Etter et par år i et kloster i Prudnik, der han etterlevde et asketisk ideal, dro Küchler tilbake til Roma, der han bodde resten av livet. Da Christian 9. besøkte byen inkognito, besøkte han Küchler i den enkle munkecellen i Bonaventura-klosteret, som er bygd oppå det tidligere vannreservoaret til keiserpalasset på Palatinerhøyden. Etterpå gikk kongen til Den spanske trapp for å ta i øyesyn den kvinnen som hadde sendt Küchler i kloster. Han oppdaget at hun i løpet av få år var forvandlet til en diger blomsterselgerske med en barneflokk.
MF «Ampere»
MF «Ampere» (IMO: 9683611) er en elektrisk bilferge som trafikkerer europavei 39 i Sognefjorden for sambandet mellom Lavik og Oppedal i Vestland. Skipet er verdens første elektriske store bilferge og ble i 2014 kåret til «Ship of the Year».
Teknikk
På land er det ladestasjon med 410 kWh batteri i begge havner, som lader fergen med 1 MW på 9 minutter.
Strilelandet
Begrep
Gjennom massiv utbygging av veinettet har Bergen og Strilelandet blitt knyttet stadig nærmere sammen, med den følge at mange bergensere har bosatt seg på Strilelandet.
München-massakren
Forløp
Senere klarte tyske myndigheter å fange tre overlevende kidnappere. Denne begrensede suksessen ble overskygget av kapringen av et Lufthansa-jetfly to måneder senere. Kaprerne krevde at de tre fengslede palestinerne skulle løslates, og dette ble gjort.
Følger
Kort etter hendelsen ble antiterrorenheten GSG9 opprettet, for bedre å kunne håndtere gisselsituasjoner i fremtiden.
Radnorshire
Radnorshire (walisisk Sir Faesyfed) er et tradisjonelt grevskap i Wales. Det grenser mot Montgomeryshire og Shropshire (i England) mot nord, Herefordshire (i England) mot vest, Brecknockshire i sør og Cardiganshire i vest. Arealet er 1219 km², og befolkninsgtallet omkring 23 000 (2004). Administrasjonsbyen var først Llandrindod Wells og senere New Radnor.
Sophus Nielsen
Sophus «Krølben» spilte totalt 20 landskamper for Danmark og han scoret totalt 16 landskampsmål (ifølge noen kilder 17 mål). Han var med på å vinne ytterligere en olympisk sølvmedalje med landslaget under OL 1912 i Stockholm.
Stephen Foster
Foster prøvde å gjøre sangskrivinga til et levebrød, noe som var uvanlig og vanskelig på hans tid, ikke minst på grunn av manglende rettighetslovgivning. På 1860-tallet vendte lykken mot ham (noe som dels kan skyldes et dårligere marked for denne typen underholdning under borgerkrigen), og han døde lutfattig på et hotell i New York.
Otto Jensen
Han ble oppnevnt til stiftsprost i Oslo i 1913, og i 1917 ble han biskop i Hamar bispedømme. Han fikk en kort tid i embetet, og døde allerede året etter.
Jensen ble oppfattet som en frisinnet sentrumsteolog som forsøkte å virke brobyggende i den opprivende kirkestriden på begynnelsen av 1900-tallet.
Joseph Keter
Idrettskarriere
1996 var toppsesongen i Keters karriere, der han vant olympisk gull på 3000 meter hinder. Det samme året satte han sin personlige rekord på 8.05,99 under et stevne i Monaco. Han vant 3000 meter hinder i Athletissima, Herculis og Memorial van Damme denne sesongen.
Asbest
Historie
Asbestfibre er myke nok til at de kan veves til tekstil, og asbesttekstiler har vært brukt der varmebestandighet har vært essensielt, som pakninger i forbrenningsmotorer, branndrakter og sveisehansker. Fra midten av 1990-tallet har asbest vært forbudt i biltilbehør, inklusive til reparasjon og tetting av eksoslekkasjer (Gun-Gum). Erstatningsmidlene er fibre av Aramid, Twaron og Kevlar (kjent fra skuddsikre vester).
Inflasjonsmålet
Pengepolitiske aspekter
Tre sett av vitenskapelige bidrag har også vært særlig viktig for å forstå såvel begrensningene for pengepolitikken som mulighetene.
753 Tiflis
753 Tiflis er en hovedbelteasteroide. Den ble oppdaga den 30. april 1913 av Grigorij Neujmin fra Simeiz-observatoriet på Krim. Den er oppkalt etter Neujmins hjemby Tbilisi.